በ10ኛው ድርጅታዊ ጉባኤ የተደረሱ ውሳኔዎች ተግባራዊ መደረግ አለባቸው -ጠቅላይ ሚንስትር ኃይለማሪያም
በ10ኛው ድርጅታዊ ጉባኤ የተደረሱ መላው የኢህአዴግ አመራርና በየደረጃው የሚገኙ አባላት ለተግባራዊነቱ መረባረብ እንደሚገባቸው ጠቅላይ ሚኒስትር ኃይለማርያም ገለጹ ።በዛሬው ዕለት በተጠናቀቀው የ10ኛው ድርጅታዊ ጉባኤ ማጠቃለያ ላይ አቶ ኃይለማሪያም ደሳለኝ እንደገለጹት መላው የጉባኤው ተሳታፊ ቃል በገባው መሠረት ከጉባኤው መልስ በአጠቃላይ የተቀመጡትን ውሳኔዎችንና አቅጣጫዎች  በፍጥነት ተግባራዊ በማድረግ የህዝቡን አደራ ለመወጣት  ከፍተኛ ጥረት መደረግ እንዳለበት ተናግረዋል ።ኢህአዴግ ያለ መላው የአገሪቱ ህዝቦች ሁለንተናዊ ተሳትፎ ምንም ማድረግ እንደማይችል  የገለጹት አቶ ኃይለማሪያም መላው ህዝብ  በ10ኛው  የኢህአዴግ ጉባኤ ውሳኔዎችን  ከድርጅቱ  በጋራ በመሆን እንዲፈጽም  ጥሪ አስተላልፈዋል ።በ5ኛው ጠቅላላ ምርጫ ከኢህአዴግ ጋር በመፎካከር ህዝቡ የሠጠውን  ብይን የተቀበሉ  የተቃዋሚ ፖለቲካ ፓርቲዎችና በህጋዊና በሰላማዊ መንገድ መሥራት ለሚፈልጉ የፖለቲካ ፓርቲዎች  በጋራ መስማማት በሚቻሉባቸው ጉዳዮች ላይ በጋራ መሥራት እንደሚቻል አቶ ኃይለማሪያም አያይዘው ገልጸዋል ።  የአገሪቱ የተቃዋሚ ኃይሎች  ከኢህአዴግ ጋር በሚያለያያቸው ጉዳዮች  ለመተጋገል  ኢህአዴግ መወሰኑ ያስረዱት አቶ ኃይለማሪያም  የተቃዋሚ ፓርቲዎች ለአገሪቱ  የህዳሴ  ጉዞ  የበኩላቸውን ድርሻ እንዲወጡ  አሳስበዋል ።